கேள்வி: மனித உயிரியல் குறித்து விரிவாக சொல்லுங்கள்.
பதில்: மனித உயிரியல் (''Human biology'') என்பது உயிரியல் பார்வையில் மனிதர்கள் மற்றும் மக்கள்தொகை பற்றிய ஓர் அறிவியல் ஆய்வு ஆகும். பரிணாமம், மரபியல், சூழலியல், உடற்கூறியல் மற்றும் உடலியங்கியல், வளர்ச்சிசார் உயிரியல், மானிடவியல் மற்றும் ஊட்டச்சத்து உள்ளிட்ட மனித உயிரினத்தின் அனைத்து அம்சங்களையும் இத்துறை ஆய்வு செய்கிறது.Sara Stinson, Barry Bogin, Dennis O'Rourke. ''Human Biology: An Evolutionary and Biocultural Perspective''. Publisher John Wiley &amp; Sons, 2012. . Page 4-5. மனித உயிரியலைப் பற்றிய ஆழமான புரிதல் இதனுடன் நெருங்கிய தொடர்பிலுள்ளவர்களான மருத்துவம் படிப்பவர்கள், மருத்துவர்கள், உடல் சிகிச்சை நிபுணர்கள், மருந்தாளுநர்கள், பல் மருத்துவர்கள், கண் பார்வை நிபுணர்கள் அல்லது இத்துறைகளில் ஆராய்ச்சியை மேற்கொள்பவர்கள் ஆகியோருக்கு உதவியாக இருக்கும். 20 ஆம் நூற்றாண்டு வரை, உயிரியலைத் தவிர்த்து இதுபோன்ற ஒரு தனி பிரிவு இல்லை. மனித உயிரியல் என்ற இதழின் நிறுவனரான இரேமண்டு பியர்ல் என்பவரே முதன் முதலில் மனித உயிரியல் என்ற சொல்லை உச்சரித்தார். மனித உயிரியல் என்ற சொல் மனித உடலின் அனைத்து உயிரியல் அம்சங்களையும் விவரிக்கும் பெரிய உள்ளடக்கங்கொண்ட ஒரு சொல்லாகும். பொதுவாக மனித உடல் பாலூட்டிகளுக்கான ஒரு வகை உயிரினமாகப் பயன்படுத்துகிறது. மேலும் இந்தச் சூழலில் இது பல இளங்கலைப் பல்கலைக்கழகப் பட்டங்கள் மற்றும் தொகுதிகளுக்கு அடிப்படையாகவும் உள்ளது. மனித உயிரியலின் பெரும்பாலான அம்சங்கள் ஒரே மாதிரியானவை அல்லது பொதுவான பாலூட்டிகளின் உயிரியலுக்கு மிகவும் ஒத்தவையாகும். குறிப்பாக சில உதாரணங்கள்: * மனிதனும் உடலின் வெப்பநிலையை சீராக நிர்வகிக்கிறான். * மனிதனும் அகச்சட்டத்தைக் (வன்கூடு) கொண்டுள்ளான். * மனிதனும் சுற்றோட்டத் தொகுதி கொண்டுள்ளான். * மனிதனும் நரம்புத் தொகுதி கொண்டு புலணுனர் தகவல் கடத்தல் மற்றும் தசைச்செயல்பாடுகளை ஒருங்கிணைத்தல் ஆகியவற்றைக் கொண்டுள்ளான். * மனிதனும் இனப்பெருக்க மண்டலத்தைக் கொண்டு தனது குட்டி ஒன்றிற்கு உயிர் கொடுத்து பால் சுரந்து உணவளிக்கிறான். * மனிதனும் நோய் எதிர்ப்புத் திறன் கொண்டுள்ளான். *மனிதனிலும் கழிவு மண்டலம் செயல்படுகிறது.
கேள்வி: மனித உயிரியல் - வரலாறு என்பது என்ன?
பதில்: ஒருங்கிணைக்கப்பட்ட மனித உயிரியல் பற்றிய ஆய்வு 1920 ஆம் ஆண்டுகளில் தொடங்கியது. சார்லசு டார்வினின் கோட்பாடுகளால் இந்த ஆய்வு தூண்டப்பட்டது. பல விஞ்ஞானிகளால் மீண்டும் கருத்தாக்கப்பட்டது. குழந்தை வளர்ச்சி மற்றும் மரபியல் போன்ற மனித பண்புக்கூறுகள் கேள்விக்குள்ளாக்கப்பட்டன. இதனால் மனித உயிரியல் ஆய்வு உருவாக்கப்பட்டது.